**Întâmplare de dimineaţă**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi dimineaţă m-am trezit vorbind

despre sufletul meu de sticlă

prin care dacă vrei poţi vedea

porţile deschise spre cer

unde se întâmplă minuni.

După aceea,

am venit spre tine mimând

starea de extaz în care mă aflu

fără să ştiu de ce

până când am căzut în singurătate

şi ziua opacă se înfăşura

pe subţirele fir al gândului,

de lăcrimau întruna în mine

cuvinte cu miros de mosc.

Silabele respirau prin vocale

dulcele iz al poeziei.